Diari Oficial de la Generalitat Valenciana


Sumari del DOGV 9939, del 18-09-2024 (2024/9398)

RESOLUCIÓ d'11 de setembre de 2024, de la Secretaria Autonòmica de Cultura, per la qual es regula i es concedix una subvenció directa a l'Ajuntament d'Alacant per a realització d'activitats culturals vinculada a la celebració de l'any Sempere i l'any Juana Francés.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9398

CVE
:   KJXN-Y-3643-6278

Data del document
:   11-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Alacant
    * ajuda pública
    * cultura

La Llei 8/2023, de 27 de desembre, de pressupostos de la Generalitat per a l'exercici 2024, preveu amb càrrec al programa 454A00, Patrimoni artístic, museus i arts plàstiques, la línia de subvenció S1448 per a la realització d'activitats culturals vinculades a la celebració de l'any Sempere i l'any Juana Francés, amb una dotació de 120.000,00 euros, de regulació nominativa i concessió directa, i que té com a descripció i finalitat donar a conéixer i promocionar l'obra dels artistes Eusebio Sempere i Juana Francés a través de les activitats relacionades en l'annex I d'esta resolució.

Esta línia de subvenció es troba inclosa en el Pla estratègic de subvencions de la Vicepresidència Primera i Conselleria de Cultura i Esport, per al període 2024-2026, aprovat per la Resolució, de 12 de febrer de 2024, inclosa en el programa 454A00 i vinculada a l’objectiu estratègic de foment de la participació d’entitats en el patrimoni cultural i artístic com a mitjà per a millorar la participació i l’accés a la cultura i a la formació dels seus agents.

L’article 22 de la Llei 38/2003, de 17 de novembre, general de subvencions, establix, en l’apartat 2.a, la possibilitat de concedir, de manera directa, les subvencions previstes nominativament en els pressupostos generals de l’Estat, de les comunitats autònomes o de les entitats locals, en els termes recollits en els convenis i en la normativa reguladora d’estes subvencions.

D’altra banda, l’article 168.1.a de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, establix que podran concedir-se de manera directa, mitjançant la resolució, les subvencions previstes nominativament en la Llei de pressupostos de la Generalitat, és a dir, aquelles l’objecte, la dotació pressupostària i el destinatari de les quals figuren inequívocament en els seus annexos.

En este sentit, la lletra d de l’apartat 4 de l’article 160 de l’esmentada Llei 1/2015, disposa que les persones titulars de les conselleries seran les competents per a la concessió de les subvencions nominatives; l’apartat 5 del mateix article preveu que l’exercici d’esta competència podrà ser delegat.

El Decret 10/2023, de 16 de juliol, del president de la Generalitat, pel qual es determina el nombre i la denominació de les conselleries i les seues atribucions, modificat pel Decret 17/2024, de 12 de juliol, del president de la Generalitat, establix que la Conselleria d'Educació, Cultura, Universitats i Ocupació és el departament del Consell al qual corresponen les competències en matèria de cultura, promoció cultural, patrimoni cultural i esport.

D’altra banda, mitjançant la resolució de 13 d’abril de 2022, del conseller d’Educació, Cultura i Esport sobre delegació de competències en determinats òrgans (vigent de conformitat amb la disposició addicional segona del Decret 126/2023, de 4 d’agost, del Consell), es delega en la persona titular de la Secretaria Autonòmica de Cultura les resolucions de concessió de subvencions de manera directa, que corresponguen al seu àmbit competencial, a què es referixen els articles 22.2 i 28 de la Llei 38/2003, de 17 de novembre, general de subvencions, i l’article 168 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

S’ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedix en esta resolució no necessita la notificació abans esmentada, per no reunir els requisits de l’article 107 del Tractat de funcionament de la Unió Europea; en concret, per no suposar avantatge econòmic, ja que l’entitat a la qual va dirigida la subvenció no exercix activitat econòmica que puga oferir béns o servicis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.

D’esta manera, mitjançant la resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans (vigent de conformitat amb la disposició addicional segona del Decret 126/2023, de 4 d’agost, del Consell), es delega en la persona titular de la Secretaria Autonòmica de Cultura les resolucions de concessió de subvencions de manera directa, que corresponguen al seu àmbit competencial, a què es referixen els articles 22.2 i 28 de la Llei 38/2003, de 17 de novembre, general de subvencions, i l’article 168 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, per tot el que s'ha exposat,

RESOLC

*Primer. Objecte*

Esta resolució té com a objecte regular la concessió directa de la subvenció destinada a una aportació a l'Ajuntament d'Alacant, prevista en la Llei 8/2023, de 27 de desembre, de pressupostos de la Generalitat per a l'exercici 2024 per a la realització d'activitats culturals vinculades a la celebració de l'any Sempere i l'any Juana Francés.

*Segon. Raons d’interés públic que concorren en la seua concessió*

La possibilitat de concedir una subvenció, de caràcter nominatiu a l'Ajuntament d'Alacant, està prevista en l'article 22.2.a de la Llei 38/2003, de 17 de novembre, general de subvencions, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està contemplada de manera expressa en el pressupost de la Generalitat per a 2024, programa 454.A.00, la línia de subvenció S14848, que té com a descripció el finançament d'activitats culturals vinculades a la celebració de l'any Sempere i l'any Juana Francés amb una dotació de 120.000 euros per a l'Ajuntament d'Alacant.

La subvenció regulada en esta resolució té caràcter singular, derivat del caràcter excepcional i únic de l’entitat beneficiària i en atenció a la finalitat de la Generalitat de promocionar la cultura valenciana, segons les determinacions expressament previstes per la Llei 8/2023, de 27 de desembre, de pressupostos de la Generalitat per a l’exercici 2024.

*Tercer. Entitat beneficiària*

L'entitat beneficiària és l'Ajuntament d'Alacant.

*Quart.  Finalitat de la subvenció*

La finalitat d'esta subvenció nominativa és de donar a conéixer i promocionar l'obra dels artistes Juan Sempere i Juana Francés a través de les activitats relacionades en l'annex I d'esta resolució.

En compliment del decret 118/2022, en les contractacions realitzades per l'entitat beneficiària per a l'execució de les activitats relacionades en l'annex I, hauran de complir-se les condicions especials establides en l'annex II del decret esmentat.

*Quint. Activitats subvencionables*

L'import de l'ajuda anirà destinat al finançament dels gastos d'activitats culturals vinculats a la celebració de l'any Sempere i l'any Juana Francés, que consistixen en aquelles que contribuïsquen a la divulgació de les persones dels artistes, així com la promoció i posada en valor de les seues obres.

*Sext. Gastos subvencionables*

1. Es consideren gastos subvencionables tots aquells que de manera indubtable responguen a la realització de les activitats enumerades en l'annex I de la present resolució, siguen estrictament necessaris i sempre que complisquen el que disposa la present resolució i en les normes sobre control i justificació.

Entre estos gastos es poden incloure:

a) Gastos de personal, tant existent com de nova creació, destinat a l'activitat, que realitze activitats objecte d'este o que assistisquen i faciliten la realització i desenrotllament d'este.

Queden compresos en este concepte les retribucions del personal que participe en la preparació i la realització de les diferents activitats; es podran incloure salaris, assegurances socials i, en general, tots els costos imputables al personal.

Estos costos s’han de presentar degudament desglossats per hores dedicades a l’activitat a la qual s’imputen i només s’admetran justificants de pagaments a persones físiques, tant si el servici ha sigut prestat pel personal de l’entitat beneficiària com si s’ha contractat una prestació de servicis professionals amb persones alienes a esta.

En el cas que el servici el preste el mateix personal de l’entitat beneficiària, estes hauran de presentar un informe adjunt a la nòmina del personal que indique el total d’hores dedicades a l’activitat, així com el preu per hora, de manera que el total de l’import de la nòmina incloga el cost de l’activitat.

Estos gastos es referixen exclusivament a la contractació dels servicis d'alguna persona professional de la cultura especial coneixedora dels autors indicats, de la seua obra i trajectòria, per a una major difusió de l'any Sempere i l'any Juana Francés.

b) Gastos de material i subministraments associats a les actuacions objecte de la subvenció.

c) Servicis externs associats a les actuacions objecte de la subvenció, assistències tècniques, consultoria, publicació i edició de documents i publicacions sota demanda, participació de ponents i conferenciants o equivalents, així com els derivats de l'organització de tallers (workshops) i altres esdeveniments per a execució d'activitats. Quant a la subcontractació d'activitats, es regularà segons l'article 29 de la Llei 38/2003, de 17 de novembre.

d) Costos indirectes que ha d’imputar la persona beneficiària a l’activitat subvencionada en la part que raonablement corresponga, d’acord amb els principis i les normes de comptabilitat generalment admesos i, en tot cas, en la mesura en què estos costos corresponguen al període en què efectivament es du a terme l’activitat.

Els costos indirectes es referixen a la part proporcional dels gastos generals administratius de l’entitat (subministrament d’aigua, d’energia elèctrica i de gas; comunicacions; neteja; reparació, conservació i manteniment (instal·lacions, maquinària, material, utillatge, mobiliari, informàtica, vehicles); seguretat; gastos financers; missatgeria; personal administratiu, lloguers, etc., el finançament dels quals l’obté el beneficiari de la subvenció. El percentatge de cost indirecte que tindrà la consideració de subvencionable no podrà excedir del 15 % de l'import total de l'activitat.

2. En cap cas seran gastos subvencionables:

a) Gastos d’adquisició de material inventariable

b) Gastos financers, recàrrecs i sancions administratives i penals.

c) Gastos de procediments judicials.

d) Regals a assistents i premis en metàl·lics.

e) Gastos accessoris als desplaçaments (pàrquings, peatges d'autopista...).

3. Els tributs són gastos subvencionables quan l’Ajuntament els abone efectivament. En cap cas es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda.

4. Es considerarà gasto subvencionable el que s’haja realitzat i pagat efectivament abans que finalitze el període de justificació.

*Sèptim. Quantia*

L’import de la subvenció s’establix en un màxim de 120.000,00 €. Este import s’abonarà a càrrec de la línia de subvenció R02347380, de la secció, servici, centre gestor i programa G011802 de l’estat de gastos del pressupost de la Generalitat per a l’exercici 2024.

*Octau. Òrgan gestor*

La tramitació i la gestió de la subvenció correspon a la Direcció General de Patrimoni Cultural. Així mateix, s’habilita la persona titular de la Direcció General de Patrimoni Cultural per a dictar les instruccions i adoptar les mesures que considere oportunes per a l’aplicació i l'execució d’esta resolució.

*Nové. Procediment*

1. L’entitat beneficiària haurà de manifestar, en el termini de quinze dies hàbils a partir de la publicació d’esta resolució en el *Diari Oficial de la Generalitat Valenciana*, la seua conformitat amb la concessió de la subvenció i amb les seues bases reguladores, d’acord amb el model que s’inclou en annex II d’esta resolució.

2. El model de conformitat, degudament emplenat i firmat (annex II), haurà de presentar-se, juntament amb la declaració responsable i l'autorització de consulta (annex III), de manera telemàtica en el portal de la Generalitat: [https://www.gva.es/va/inicio/procedimientos?id\_proc=g95565](https://www.gva.es/va/inicio/procedimientos?id_proc=G95565)   o en qualssevol dels llocs previstos en l'apartat 4 de l'article 16 de la Llei 39/2015, d'1 d'octubre, del procediment administratiu comú de les administracions públiques.

3. Tenint en compte el que es disposa en l’article 68 de la Llei 39/2015, d’1 d’octubre, del procediment administratiu comú de les administracions públiques, si el document de conformitat s’haguera omplit de manera incompleta o no s’hagueren aportat els requisits i documents que s’assenyalen en esta base, la persona interessada serà requerida perquè, en un termini de deu dies hàbils, esmene la falta o acompanye els documents preceptius amb la indicació que, si no ho fera, es considerarà que desistix, amb resolució prèvia d’arxivament de l’expedient, que haurà de ser dictada en els termes que preveu l’article 21 de la llei esmentada, i quedarà sense efecte la concessió de la subvenció, i es perdrà, per tant, el dret a la percepció.

*Dècim. Obligacions de l'Ajuntament d'Alacant*

1. L’Ajuntament d’Alacant estarà subjecte a les obligacions generals derivades de la normativa vigent sobre ajudes o subvencions públiques i, en particular, a les que fa referència l’article 14 de la Llei general de subvencions.

2. L'Ajuntament estarà obligat a fer les activitats subvencionades en els termes d’esta resolució i a justificar la seua realització en els terminis establits.

3. En particular, estarà obligat a:

a) Fer les activitats que fonamenten la concessió de la subvenció en les dates compreses entre l’1 de gener i el 31 de desembre de 2024.

b) Justificar el compliment dels requisits i les condicions, i també la realització de l’activitat i el compliment de la finalitat que determina la concessió de la subvenció.

c) Sotmetre’s a les actuacions de comprovació que efectue l’òrgan que concedix la subvenció, així com qualssevol altres de comprovació i control financer que puguen dur a terme els òrgans de control competents i que li siguen requerides en l’exercici de les actuacions anteriors.

d) Comunicar a la Direcció General de Patrimoni Cultural l’obtenció d’altres subvencions, ajudes, ingressos o recursos que financen les activitats per a la mateixa finalitat i que pogueren donar lloc a la modificació de l’ajuda perquè es produïx una variació de les condicions que s'han tingut en compte per a la concessió de la subvenció. En cap cas, la suma de totes estes podrà superar el cost de l’activitat subvencionada.

e) Conservar els documents justificatius de l’aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.

f) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com tots els estats comptables i registres específics que siguen exigibles, amb la finalitat de garantir l’exercici adequat de les facultats de comprovació i control.

g) Acreditar, amb anterioritat a la concessió de la subvenció, mitjançant una declaració responsable, no estar sotmés a les prohibicions per a obtindre la condició de beneficiari que establix l’article 13 de la Llei 38/2003, i també no ser deutor de la Generalitat per reintegrament de subvencions, de conformitat amb el que preveu l’article 25 del Reglament de subvencions.

h) Adoptar les mesures de difusió que s'inclouen en l’apartat 4 de l’article 18 de la Llei 38/2003, i realitzar-les de conformitat amb la Llei 1/2022, de 13 d’abril, de la Generalitat, de transparència i bon govern de la Comunitat Valenciana.

Estes mesures poden consistir en la inclusió de la imatge institucional de l’entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions realitzades en mitjans de comunicació. En este sentit, tot el material gràfic i audiovisual publicitari que es faça (cartells, fullets, pancartes, DVD, CD, i la resta de documentació i material utilitzat) indicaran que l’activitat subvencionada es fa en col·laboració amb la Conselleria d'Educació, Cultura, Universitats i Ocupació, i les inclusions o mencions que es facen en les pàgines web oficials per a donar repercussió a les activitats incorporaran, si correspon, el logotip que la Generalitat facilite. Pel que fa a les campanyes de publicitat que es duguen a terme, s’haurà de respectar el que establix la Llei 12/2018, de 24 de maig, de la Generalitat, de publicitat institucional per a l’interés ciutadà i la concepció col·lectiva de les infraestructures públiques.

i) Procedir al reintegrament dels fons percebuts en els supòsits previstos en l’article 37 de la Llei 38/2003 i en l’article 172 de la Llei 1/2015.

j) Els contractes que formalitze l’Ajuntament d’Alacant amb el mateix proveïdor per a la realització d’actuacions subvencionades, que tinguen un import igual o superior a 15.000 € (IVA exclòs), requeriran per a l’acceptació que s’hagen sol·licitat almenys tres ofertes de tres proveïdors diferents, amb caràcter previ a l’adquisició del compromís per a la prestació del servici o el lliurament del bé, llevat que, per les característiques especials que té, no hi haja en el mercat més que una empresa prestadora o subministradora, o el gastos s’haja realitzat abans de la firma d’esta resolució. Tot això, d’acord amb el que preveu l’article 31.3 de la Llei 38/2003, de 17 de novembre, general de subvencions, en relació amb l’article 118.1 de la Llei 9/2017, de contractes del sector públic, de 8 de novembre de 2017.

k) Tenint en compte la naturalesa jurídica de l’Ajuntament i de conformitat amb l’article 2 de la Llei 19/2013, de 9 de desembre, de transparència, accés a la informació pública i bon govern, i l’article 3 de la Llei 1/2022, de la Generalitat, de transparència i bon govern de la Comunitat Valenciana, a la beneficiària de la subvenció s’aplicarà el que s’establix en les normes esmentades per al cas d’entitats de naturalesa pública en matèria de transparència, així com les obligacions previstes com a bàsiques en la Llei 38/2003 i en el seu reglament de desplegament.

l) L’incompliment de les obligacions anteriors produirà la pèrdua del dret al cobrament total o parcial de la subvenció atorgada, i tindrà a conseqüència la minoració de la subvenció o, si és el cas, el reintegrament de les quantitats percebudes, de conformitat amb el que disposa el resolc onze d’esta resolució. Tot això, sense perjuí, si és el cas, de l’exigència de responsabilitats que puguen correspondre d’acord amb la legislació vigent.

*Onzé. Règim i termini de justificació de la subvenció*

1. L’entitat beneficiària haurà de presentar, davant de l’òrgan gestor, la justificació adequada de la subvenció, de la realització de l’activitat, del compliment de les condicions imposades i de la consecució dels objectius previstos en l’acte de concessió de la subvenció. El termini per a presentar la justificació finalitzarà el 31 d’octubre de 2024.

Este termini podrà ser ampliat de conformitat amb l’article 32 de la Llei 39/2015, d’1 d’octubre, de procediment administratiu comú de les administracions públiques, mitjançant la resolució de la persona titular de la Direcció General de Patrimoni Cultural.

2. En concret, l’entitat beneficiària haurà de presentar un compte justificatiu del gasto realitzat, que inclourà els documents següents:

a) Una memòria d’actuació justificativa del compliment de les condicions imposades en la concessió de la subvenció, amb la indicació de les activitats dutes a terme i els resultats obtinguts.

b) Una memòria econòmica justificativa del cost de les activitats dutes a terme, que ha de contindre:

1r Una relació classificada i numerada dels gastos de l’activitat, amb identificació de la persona o l'entitat creditora i del document, el concepte del gasto, l’import, la data d’emissió i la data de pagament, la relació del gasto amb l’activitat subvencionada, el percentatge d’imputació de cada factura a la subvenció concedida, i l’import imputat.

2n Les factures o els documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d’acord amb la relació anterior.

Per a controlar l’acumulació eventual de subvencions, l’entitat beneficiària haurà de presentar una declaració responsable que faça constar que tots i cada un dels documents o factures presentats s’apliquen únicament a la justificació de la subvenció concedida.

Quant a les factures, hauran de complir els requisits regulats en el Reial decret 1619/2012, de 30 de novembre, pel qual s’aprova el Reglament amb què es regulen les obligacions de facturació, i hauran de ser emeses dins de l’exercici 2024, i correspondre el període de realització dels gastos subvencionables amb la preparació i l’execució de l’activitat subvencionada.

Les factures hauran de reflectir amb el detall suficient les prestacions realitzades.

No es podran aportar com a justificant de gastos els albarans, les notes d’entrega ni les factures proforma. L’acreditació dels gastos també es podrà fer mitjançant factures electròniques, sempre que complisquen els requisits exigits per a acceptar-les en l’àmbit tributari.

3r Una relació detallada d’altres ingressos o subvencions que hagen finançat l’activitat subvencionada amb la indicació de l’import i la procedència, o, si és el cas, la declaració responsable de no haver rebut altres subvencions, ajudes o ingressos per a l’actuació objecte d’esta subvenció.

4t Els tres pressupostos que, si és el cas, i en aplicació de l’article 31.3 de la Llei 38/2003, de 17 de novembre, general de subvencions, haja hagut de sol·licitar l’entitat beneficiària.

c) Declaració responsable firmada per la persona representant legal de l’entitat sobre el compliment de les obligacions que establix la Llei 38/2003, de 17 de novembre, amb la indicació expressa d’estar al corrent en el pagament d’obligacions per reintegrament de subvencions.

3. En el cas que l’entitat beneficiària no deduïsca cap percentatge de les quotes d’IVA suportades, haurà de presentar una declaració jurada per la persona representant legal, mitjançant la qual es notificarà no tindre dret a practicar deduccions per les quotes d’IVA que puguen suportar. Alhora, presentarà un certificat de l’òrgan competent de la Hisenda Pública que acredite que no liquida IVA, o bé un certificat de situació censal i obligacions.

Quant als documents acreditatius dels pagaments a les persones creditores, com a justificants de pagament s’admetran resguards de transferència (si inclou diverses factures, se n’haurà d’aportar una relació detallada), així com xecs i pagarés, en els termes següents:

1r Si la forma de pagament és una transferència bancària, esta es justificarà mitjançant el resguard de l’orde de càrrec i haurà de figurar en el concepte de la transferència el número de factura o, en defecte d’això, el concepte abonat.

2n Si la forma de pagament és el xec o el pagaré, el document justificatiu consistirà en un rebut, firmat i estampillat per la persona o entitat proveïdora, en què haurà d’especificar-se la factura o la documentació justificativa del gasto, el fet al qual correspon el pagament i la seua data, el número i la data del xec o, si és el cas, la del venciment del pagaré, i haurà d’aparéixer, davall de la firma, el nom i el número del NIF de la persona que firma.

A la forma de pagament prevista en els dos punts anteriors, s’acompanyarà una còpia de l’extracte bancari del càrrec en compte corresponent a l’operació justificada.

4. Així mateix, l’entitat beneficiària haurà d’acreditar, per mitjà d’una certificació expedida per l’òrgan competent, davant de l’òrgan gestor de la subvenció regulada en esta resolució, els punts següents:

a) Que els fons s’han destinat a fer l’activitat per a la qual es van concedir.

b) Que la documentació original acreditativa del gasto realitzat i efectivament pagat es troba en les seues dependències, a la disposició de l’òrgan gestor de la subvenció, de la Intervenció General de la Generalitat i de la Sindicatura de Comptes.

*Dotzé. Forma de pagament de la subvenció*

1. El pagament s’haurà d’efectuar, per mitjà de transferència, al compte bancari de l’entitat beneficiària que esta determine, una vegada rebuda la justificació i acreditat el fet que l’entitat es troba al corrent de pagament de les seues obligacions tributàries i davant de la Seguretat Social.

En el cas que el compte bancari de l’entitat no estiga donat d’alta en la Generalitat, o calga modificar-ne les dades, l’entitat haurà de donar d’alta les seues dades en el sistema PROPER, en compliment de l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d’Hisenda i Model Econòmic, per la qual s’aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L’enllaç al sistema PROPER és: <https://www.gva.es/va/inicio/procedimientos?id_proc=22312>

2. No obstant això, el que es disposa en l'apartat anterior i a petició de l'entitat beneficiària, de conformitat amb la previsió establida en l'article 171 de la Llei 1/2015, de 6 de febrer, de la Generalitat, d'Hisenda, Sector Públic Instrumental i Subvencions, podrà anticipar-se un 30 % de l'import susceptible de subvenció, després de la publicació en el Diari Oficial de la Generalitat de la present resolució.

Este percentatge del 30 % podrà distribuir-se a opció de l'entitat beneficiària entre estos dos períodes:

a) Una primera bestreta fins a un 30 % de la quantitat susceptible de subvenció, es podrà sol·licitar en el termini d'1 mes des de la publicació en el DOGV de la present resolució.

En el cas de sol·licitar-se esta primera bestreta, la documentació justificativa del gasto imputable a este haurà de presentar-se abans de l'1 d'octubre de 2024. Així mateix, tal com establix l'apartat 4 de l'article 171 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, si s'ha sol·licitat esta bestreta, no es procedirà al pagament dels abonaments a compte que es puguen sol·licitar amb posterioritat mentres no s'hagen justificat degudament les quantitats objecte de pagament anticipat.

b) En el cas de no haver sol·licitat la primera bestreta a la qual fa referència la lletra anterior, o bé si una vegada sol·licitada, no arriba a l'import del 30 % de la quantitat susceptible de ser objecte de subvenció, es podrà sol·licitar una segona bestreta fins a aconseguir el percentatge esmentat del 30 %.

Esta segona bestreta podrà sol·licitar-se abans de l'1 d'octubre de 2024 i a esta se li imputaran, si és el cas, els gastos objecte de subvenció corresponents als mesos de novembre i desembre de 2024.

En este últim cas, la documentació justificativa de la bestreta corresponent als gastos dels mesos de novembre i desembre podrà presentar-se fins al 31 de desembre de 2024.

3. En tot cas, l’import anticipat estarà subjecte a disponibilitat pressupostària i no requerirà cap garantia, de conformitat amb l’article 171.5.f de l’esmentada Llei 1/2015, de 6 de febrer.

Les quantitats entregades anticipadament i no justificades s’han de reintegrar. L’Administració, d’acord amb el que preveu l’article 90 del Reial decret 88/2006, de 21 de juliol, pel qual s’aprova el Reglament de la llei general de subvencions, haurà de calcular els interessos de demora des del moment en què s’haja produït el pagament efectiu de l’ajuda fins al moment en què s’haja produït la devolució efectiva per part de l’entitat beneficiària.

4. Els terminis previstos en este resolc podran ser ampliats de conformitat amb l’article 32 de la Llei 39/2015, d’1 d’octubre, de procediment administratiu comú de les administracions públiques, mitjançant la resolució de la persona titular de la Direcció General de Patrimoni Cultural.

*Tretzé. Compatibilitat de les ajudes*

L’ajuda concedida serà compatible amb altres subvencions, ajudes, ingressos o recursos procedents de qualsevol administració o ens públic o privat nacional, de la Unió Europea o d’organismes internacionals, i concedides per a la mateixa finalitat que preveu la present resolució. Atesa esta circumstància, l'Ajuntament ho comunicarà a l’òrgan instructor en el moment en què es produïsca, i, en tot cas, amb anterioritat a la justificació de l’aplicació donada als fons percebuts.

Esta compatibilitat estarà condicionada al fet que l’import de les ajudes, aïlladament o en concurrència amb unes altres, no supere el cost de l’activitat subvencionada; tot això, de conformitat amb l’article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l’article 168.1.A, apartat c, de la Llei 1/2015, de 6 de febrer, de la Generalitat, d’hisenda, del sector públic instrumental i de subvencions.

*Catorzé. Minoració, anul·lació i reintegrament de les subvencions*

1. Es reduirà proporcionalment la subvenció en cas que la justificació dels gastos realitzats no arribe a la quantia atorgada, així com quan s’haja subvencionat una part del cost total de l’activitat, però no es justifique l’import total del gasto que suposa el desenrotllament de l’activitat esmentada.

2. La presentació extemporània de la justificació donarà lloc a la incoació d’un procediment per a deixar sense efecte l’acte de concessió de la subvenció. En tot cas, es garantirà el dret de l’audiència de l’entitat interessada.

3. En els casos que preveu l’article 37 de la Llei general de subvencions, l’entitat beneficiària haurà de reintegrar la totalitat o una part de la quantitat percebuda més els interessos de demora corresponents. En estos casos, s’incoarà l’expedient oportú que, amb l’audiència prèvia de l’entitat interessada, resoldrà la persona titular de l’òrgan gestor de la subvenció.

4. El falsejament o l’ocultació de dades i documents, que afecten substancialment la concessió i l’entrega de fons públics, donarà lloc a l’exigència de responsabilitats, tant en l’orde administratiu com en el jurisdiccional competent.

5. La Conselleria d'Educació, Cultura, Universitats i Ocupació es reserva el dret a realitzar totes aquelles inspeccions tècniques i administratives que es consideren necessàries a fi de confirmar l'execució correcta de l'actuació subvencionada.

*Quinzé. Mètode general de control*

1. De conformitat amb el que establix l’article 169 de la Llei 1/2015, de 6 de febrer, de la Generalitat, d’hisenda pública, sector públic instrumental i subvencions, la Direcció General de Patrimoni Cultural efectuarà la comprovació administrativa de la justificació documental concedida mitjançant la revisió de la documentació aportada. Una vegada fetes les actuacions oportunes per a comprovar l’adequació de la realització de l’activitat subvencionada, en cas d’incompliment total o parcial de l’activitat subvencionada, donarà lloc al procediment de reintegrament de la subvenció que corresponga, sense perjuí de la responsabilitat en què haja pogut incórrer l’entitat subvencionada.

2. La comprovació material de la realització de les activitats es durà a terme d’acord amb el pla de control següent, que s’aprova mitjançant esta resolució:

a) Es farà un control administratiu i de qualitat, a fi de valorar el grau de compliment dels objectius marcats; s’analitzarà la documentació aportada pel beneficiari, i se’n comprovarà l’execució, per a valorar si s’ajusta al que s’establix en la resolució, així com la qualitat i idoneïtat.

b) Criteri de selecció de la mostra: aleatori.

c) El percentatge mínim de l’ajuda que caldrà controlar serà del 10 % del total pagat d’esta subvenció.

d) Per a poder fer la comprovació material de les activitats, el beneficiari de la subvenció haurà de facilitar l’accés a les seues instal·lacions a personal de l’òrgan gestor habilitat a este efecte, en el cas que fora necessari.

*Setzé. Protecció de dades*

1. La gestió d'esta subvenció comporta el tractament de dades de caràcter personal, i han de complir-se les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades (RGPD), i en la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que disposa l’article 13 de l’RGPD, la informació en matèria de protecció de dades és la següent:

a) Responsable del tractament: Conselleria d'Educació, Cultura, Universitats i Ocupació, avinguda Campanar, 32, 46929, València.

b) Delegació de Protecció de Dades de la Generalitat. Passeig de l’Albereda, 16. 46832 València. Adreça electrònica: [qmj@ceb.od](mailto:wbv@vol.pr).

c) Encarregat del tractament: Direcció General de Tecnologies de la Informació i les Telecomunicacions.

d) Finalitat del tractament: gestionar la concessió de la subvenció.

e) Les bases de legitimació general aplicables al tractament de dades són les previstes en els apartats c i e de l’article 6.1 de l’RGPD (l’interés públic i l’obligació legal), en relació amb les normes específiques que regulen este procediment.

f) Quan la persona sol·licitant, o el representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l’obligació d’informar-les en els termes que establix esta clàusula.

g) Persones destinatàries de les dades: no està prevista la comunicació de dades de caràcter personal.

h) Les dades no seran objecte de transferències internacionals.

i) El responsable podrà efectuar, en l’exercici de les seues competències, les verificacions necessàries per a comprovar l’exactitud de les dades declarades per la persona interessada que estan en poder de les administracions públiques.

j) De conformitat amb l’article 13.2 de l’RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d’estes dades a la Conselleria comportarà les conseqüències que preveu l’ordenament jurídic.

k) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d’acord amb el que preveu la normativa d’arxius i documentació.

l) La persona interessada té dret a sol·licitar del responsable del tractament l’accés, la rectificació i la supressió de les seues dades de caràcter personal, i també la limitació o l'oposició tant al tractament d’estes dades com a no ser objecte de decisions individuals automatitzades, de manera presencial o telemàtica, de conformitat amb el que indica la pàgina següent: <http://www.gva.es/va/proc19970>

m) Es pot consultar informació detallada en el registre d’activitat de tractament anomenat «Escrits de sol·licitud, esmenes i al·legacions, i declaracions responsables», accessible en la url

<https://cultura.gva.es/va/registre-de-tractament-de-dades>.

n) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la persona delegada de Protecció de Dades, de manera presencial o telemàtica, de conformitat amb el que indica la pàgina següent:

[http://www.gva.es/va/proc22094.](http://www.gva.es/va/proc22094. ) A més, hi ha la possibilitat de reclamar davant de l’Agència Espanyola de Protecció de Dades.

*Desseté. Règim jurídic aplicable*

Estes subvencions es regiran, a més pel que disposa esta resolució, per la Llei 38/2003, de 17 de novembre, general de subvencions, i pel reglament de la llei esmentada, aprovat pel Reial decret 887/2006, de 21 de juliol, així com pel que disposa la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i per les altres normes de dret administratiu que s'apliquen.

*Dihuité. Efectes*

La present resolució produirà efectes a partir de l'endemà de la publicació. No obstant això, esta resolució tindrà efectes retroactius que inclouran els gastos relatius a les activitats realitzades des de l'1 de gener de 2024 fins al 31 de desembre de 2024.

Contra esta resolució, que posa fi a la via administrativa, de conformitat amb el que disposa l’article 114 c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els recursos següents:

a) Potestativament, recurs de reposició davant del mateix òrgan que la va dictar, en el termini d’un mes a comptar de l’endemà de la publicació d’esta resolució, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu davant dels jutjats contenciosos administratius en el termini de dos mesos comptats des de l’endemà de la publicació d’esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 11 de setembre de 2024

María del Pilar Tébar Martínez

Secretària autonòmica de Cultura

Esta disposició conté annexos. Consulteu-ne la versió en PDF.